text: Gode nyheder for rejsende med tog
  06 februar 2018 kl. 17.47
  Bøvlet for togpassagerer fra Esbjerg til stationer øst for Kolding er nu slut. Banedanmark har rettet sporfejlen.
  
  DSB melder tirsdag aften på Twitter, at de igen forventer at køre efter planen.
  Der har ellers været kvaler med togtrafikken gennem to døgn. Pendlere til Odense og København har måttet leve med togskift og forlængede rejsetider siden søndag eftermiddag. 
  De trafikale udfordringer skyldtes en signalfejl mellem Vejen og Holsted, som Banedanmark har arbejdet på at rette siden. Nu er fejlen udbedret.
  Indtil nu har der kun kørt Intercitytog mellem Kolding og København (Østerport). Mellem Kolding og Esbjerg har de rejsende været nødsaget til at bruge regionaltog.
  Signalfejl i Holsted, som har varet siden søndag morgen, er nu løst. En kompliceret fejl, som har krævet mange gode kollegaer. Trafikken kører normalt
  
  Banedanmark har nu rettet fejlen, og vi forventer derfor at kunne køre efter planen igen. https://t.co/1YaM3h7Ju4
  
  